भाजपा उच्च सदन में सबसे बड़ी पार्टी है। उसे 106 सदस्यों का समर्थन हासिल है। इसमें अन्नाद्रमुक के भी 14 सदस्य शामिल हैं। सूत्रों के अनुसार, तृणमूल कांग्रेस नेता डेरेक ओ ब्रायन विपक्ष की तरफ से एक गैर कांग्रेसी, लेकिन कांग्रेस समर्थित उम्मीदवार उतारने पर आम सहमति बनाने का प्रयास कर रहे हैं। इस पद के लिए तृणमूल सांसद सुखेंदु शेखर रॉय और बीजद के प्रसन्न आचार्य के नाम की चर्चा है। बीजद के राज्यसभा में नौ सदस्य हैं। हालांकि, वह भाजपा और कांग्रेस से समान दूरी रख रही है और वह किस तरफ जाएगी इसपर उसने अब तक फैसला नहीं किया है।